மறைந்த மன்னர் அப்துல்லாஹ்வின் மீதான குற்றச்சாட்டுகளை முஸ்லீம் சமூகம் மறக்க வேண்டுமானால் சவூதி அரேபிய அரச குடும்பத்திற்கு ஒரு கடைசி சந்தர்ப்பம் காத்திருக்கிறது. தனது நாட்டிலும், மத்திய கிழக்கிலும் 'நல்லாட்சியை' ஏற்படுத்துவதில் அடுத்த மன்னராக பொறுப்பேற்றுள்ள ஸல்மானுக்கு ஒத்துழைப்பதாகும். மேலும், நடுநிலை இஸ்லாமிய இயக்கங்கள் , நிறுவனங்கள் ஏற்று புத்திஜீவிகள் , சிந்தனையாளர்களை அங்கீகரிப்பதும், ஷீயா - ஸூன்னி கொள்கை மோதல்களுக்கு அப்பால் நின்று மத்திய கிழக்கை புதிய திசைவழியில் செலுத்தும் வகையில் வியூகங்களை வகுப்பதற்கு துணை நிற்க வேண்டும். முஸ்லீம் உலகின் பொருளாதார வளத்தினை ஏகாதிபத்தியத்திற்கு வக்காலத்து வாங்குதவதற்கு கடனாகக் கொடுக்காமல் , உம்மத்தின் அரசியல் , பொருளாதார , சிந்தனா எழுச்சிக்கு முதலீடு செய்ய வேண்டும். இவற்றை மன்னர் ஸல்மான் உத்தரவாதப்படுத்தினால், சிலவேளை அரேபிய மன்னர்களை முஸ்லீம் சமூகம் மன்னித்துவிடலாம். சவூதி அரேபிய நாட்டின் மன்னர் 90 வயதான அப்துல்லாஹ் பின் அப்துல் அஜிஸ் உடல் நலக் குறைவு காரணமாக 23/01/2015 வெள்ளிக்கிழமை அன்று அதிகாலை 1 மணி்க்கு மரணம் அடைந்தார்.